Ένα τάνκερ ελληνικών συμφερόντων με σημαία Παναμά αγνοείται εδώ και μία εβδομάδα κοντά στη θαλάσσια περιοχή της Γκαμπόν, όπως ανακοίνωσαν την Τρίτη στρατιωτικές πηγές στην Κεντρική Αφρική και μεταδίδει το γαλλικό πρακτορείο AFP.

Όπως επιβεβαίωσε η κυβέρνηση της Γεωργίας 17 Γεωργιανοί, όλοι ναυτικοί, βρίσκονται πάνω στο πλοίο.

Το τάνκερ «Παντελένα» μήκους 121 μέτρων, «εξαφανίσθηκε από τις οθόνες» στις 14 Αυγούστου, ενώ έπλεε στα ύδατα μεταξύ Γκαμπόν και Σάο Τομέ», σύμφωνα με μία περιφερειακή στρατιωτική πηγή.

Το πλοίο που κατασκευάσθηκε το 2006, χωρητικότητας 7.000 τόνων, ανήκει σε ελληνική εταιρία, η οποία έχει ξεκινήσει μία επιχείρησης έρευνας από κοινού με τις «τοπικές ναυτικές δυνάμεις του Ηνωμένου Βασιλείου και σε συνεργασία με τις αρχές της Γεωργίας».

«Κόπηκε ο πομπός που δείχνει τη θέση του, το πρώτο πράγμα που κάνουν οι πειρατές όταν πλησιάζουν ένα πλοίο είναι να κόβουν τις επικοινωνίες του», επισήμανε η περιφερειακή στρατιωτική πηγή.

Ο Κόλπος της Γουινέας έχει γίνει επίκεντρο της πειρατείας, σύμφωνα με το Διεθνές Ναυτιλιακό Γραφείο.

Πηγή: ΑΠΕ-ΜΠΕ